[{"text_idx": "#000002", "text": "Gwyddom fod ymarfer corff yn gwella cryfder, cydbwysedd, symudedd a lefelau dygnwch, gan helpu i atal cwympiadau ymhlith odolion sydd a\u0302 dementia neu nam gwybyddol. Gall ymarfer corff godi ein hwyliau a\u2019n gwneud yn hapus."}, {"text_idx": "#000003", "text": "Mae tystiolaeth hefyd yn awygrymu y gall ymarfer corff a wneir ar y cyd fod a\u0302 manteision i\u2019r unigolyn sydd a\u0302 dementia a\u2019i ofalwr drwy gynnal a, pan ellir, gwella eu gweithrediad corfforol, gwybyddol, cymdeithasol ac emosiynol, perthynas ac ansawdd bywyd."}, {"text_idx": "#000005", "text": "Dylai o leiaf un sesiwn fod gyda phobl eraill, y hytrach na\u2019n unigol. Dylai wneud i chi sgwrsio a\u0302\u2019ch gilydd."}, {"text_idx": "#000009", "text": "Rydym yn edrych ar yr hyfforddiant a\u2019r gefnogaeth sydd ei hangen ar grwpiau ymarfer corff, sesiynau a chlybiau lleol fel eu bod yn fwy hyderus i gefnogi eu haelodau sy\u2019n gwneud ymarfer corff gyda dementia."}, {"text_idx": "#000010", "text": "Clywodd Gwelliant Cymru gan bobl a ddywedodd eu bod wedi cael mynediad at arbenigedd ym maes symud a symudedd wedi i broblemau godi."}, {"text_idx": "#000011", "text": "Mae\u2019n bwysig bod gan bobl sy\u2019n byw gyda dementia, eu teuluoedd a staff yng Ngwasanaethau Asesu\u2019r Cof fynediad hawdd ar ffisiotherapyddion os bydd unrhyw newidiadau yn digwydd mewn symudedd yn dilyn diagnosis o ddementia."}, {"text_idx": "#000013", "text": "Roedd Gareth yn w\u0302r heini yn ei 50au pan gafodd diagnosis o ddementia cynnar. Ar adeg y diagnosis byddai\u2019n mwynhau cerdded a rhedeg yn lleol. Yna dechreuodd gael trafferth i redeg yn ddiogel, felly defnyddiodd beth o\u2019i gyllideb bersonol i dalu am Ofalwr i fynd am dro gydag ef bob wythnos. Ymunodd a\u0302\u2019r Teithiau Cerdded Iechyd Lleol o\u2019r Ganolfan Hamdden leol, neu fe fyddai\u2019n cerdded gyda\u2019i Ofalwr. Nid oedd hi\u2019n hawdd dod o hyd i Ofalwr a oedd yn ddigon heini i gerdded ar gyflymder da am rhwng 3 a 5 milltir a darparu cefnogaeth i Gareth, ond roedd Gareth yn gallu parhau i gerdded ar o\u0302l dod o hyd i Ofalwr addas."}, {"text_idx": "#000014", "text": "Roedd Dorothy yn gerddwraig frwd. Ar o\u0302l derbyn diagnosis o ddementia ymunodd a\u0302 grw\u0302p Cerdded Nordig gyda\u2019i merch. Byddai Dorothy yn sgwrsio ag aelodau\u2019r grw\u0302p yn ystod y sesiynau ac yna dros gwpanaid o de. Dros y blynyddoedd datblygodd Dorothy ofn cynyddol o gw\u0302n, ac oherwydd hyn byddai aelodau eraill y grw\u0302p bob amser yn sicrhau eu bod yn ymgasglu o\u2019i chwmpas i warchod Dorothy rhag unrhyw gi a oedd yn agosau."}, {"text_idx": "#000015", "text": "Roedd Alison, gweithiwr iechyd proffesiynol wedi ymddeol yn ei phedwar ugeiniau a fyddai\u2019n gwneud ymarfer croff gyda dementia, yn aelod rheolaidd o\u2019r sesiynau ymarfer corff tra\u2019n eistedd yn y Ganolfan Hamdden leol am nifer o flynyddoedd. Dros amser daeth yn llai abl i siarad ond roedd hi wastad yn mwynhau\u2019r sesiwn. Un diwrnod aeth aelod arall o\u2019r grw\u0302p allan o wynt a chafodd bwl o banig. Cerddodd Alison ati ac eistedd wrth ei hymyl a dal ei dwylo hyd nes i\u2019r unigolyn adfer rheolaeth dros ei hanadlu. Roedd ei phersonoliaeth a\u2019i chefndir proffesiynol yn ei gwneud yn aelod gwerthfawr o\u2019r grw\u0302p ymarfer corff."}, {"text_idx": "#000016", "text": "Gellir gweld poster gyda rhagor o wybodaeh am Symud a Symudedd yma"}]